Հարություն Պետրոսյանին սեպտեմբերի 28-ին բերման են ենթարկել ոստիկանության Կումայրիի բաժին: «Բաժնի պետն ու պետի տեղակալը պապայիս ծեծեցին, Կարեն Գևորգյանն ու Արթուր Հակոբյանը, այնքան վատ է եղել, ճնշումը հասել է 220, սրանք վախեցել են՝ մահանա, շտապօգնություն են կանչել, բայց չեն թողել, որ դեղորայքային բուժում կատարեն: Եղբայրս պապայի հետևից գնացել է բաժնի մոտ: Ամսի 28-29-ին երեք անգամ շտապօգնություն ենք կանչել, իրենք չեն թողել, որ պապայիս օգնություն ցույց տան, մենք պահանջեցինք, որ իրեն ուղարկեն Մուշի բաժին, որ էլ չծեծեն», — ասում է Սվետլանա Պետրոսյանը, կից ներկայացնելով շտապօգնության կանչի թերթիկները: Ոստիկանության Մուշ բաժին տեղափոխելուց հետո նոր հնարավոր է եղել արձանագրել Հարություն Պետրոսյանի ստացած մարմնական վնասվածքները: Հավանաբար, Մուշի բաժնի աշխատակիցներն իրենց հնարավոր մեղադրանքներից երաշխավորելու նպատակով, չեն խոչընդոտել բուժզննությանը: